CELEX: 32009B0651
Language: ro
Date: 2009-04-23 00:00:00
Title: Decizia Parlamentului European din 23 aprilie 2009 privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2007

26.9.2009   
            
            
               RO
            
            
               Jurnalul Oficial al Uniunii Europene
            
            
               L 255/133
            
         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2007
   (2009/651/CE)
   PARLAMENTUL EUROPEAN,
   
               —
            
            
               având în vedere conturile anuale finale ale Centrului European de Prevenire și Control al Bolilor pentru exercițiul financiar 2007 (1),
            
         
               —
            
            
               având în vedere raportul Curții de Conturi privind conturile anuale finale ale Centrului European de Prevenire și Control al Bolilor pentru exercițiul financiar 2007, precum și răspunsurile centrului (2),
            
         
               —
            
            
               având în vedere Recomandarea Consiliului din 10 februarie 2009 (5588/2009 – C6-0060/2009),
            
         
               —
            
            
               având în vedere Tratatul CE, în special articolul 276,
            
         
               —
            
            
               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
            
         
               —
            
            
               având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (4), în special articolul 23,
            
         
               —
            
            
               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,
            
         
               —
            
            
               având în vedere articolul 71 și anexa V la Regulamentul său de procedură,
            
         
               —
            
            
               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0170/2009),
            
         
               1.
            
            
               acordă directorului Centrului European de Prevenire și Control al Bolilor descărcarea de gestiune pentru execuția bugetului centrului aferent exercițiului financiar 2007;
            
         
               2.
            
            
               își prezintă observațiile în cadrul rezoluției de mai jos;
            
         
               3.
            
            
               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).
            
         
      
         
            Preşedintele
         
         Hans-Gert PÖTTERING
      
      
         
            Secretarul General
         
         Klaus WELLE
      
   
   
      (1)  JO C 278, 31.10.2008, p. 48.
   
      (2)  JO C 311, 5.12.2008, p. 122.
   
      (3)  JO L 248, 16.9.2002, p. 1.
   
      (4)  JO L 142, 30.4.2004, p. 1.
   
      (5)  JO L 357, 31.12.2002, p. 72.
   REZOLUȚIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2007
   PARLAMENTUL EUROPEAN,
   
               —
            
            
               având în vedere conturile anuale finale ale Centrului European de Prevenire și Control al Bolilor pentru exercițiul financiar 2007 (1),
            
         
               —
            
            
               având în vedere raportul Curții de Conturi privind conturile anuale finale ale Centrului European de Prevenire și Control al Bolilor pentru exercițiul financiar 2007, precum și răspunsurile centrului (2),
            
         
               —
            
            
               având în vedere Recomandarea Consiliului din 10 februarie 2009 (5588/2009 – C6-0060/2009),
            
         
               —
            
            
               având în vedere Tratatul CE, în special articolul 276,
            
         
               —
            
            
               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
            
         
               —
            
            
               având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (4), în special articolul 23,
            
         
               —
            
            
               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,
            
         
               —
            
            
               având în vedere articolul 71 și anexa V la Regulamentul său de procedură,
            
         
               —
            
            
               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0170/2009),
            
         
               A.
            
            
               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;
            
         
               B.
            
            
               întrucât, la 22 aprilie 2008, Parlamentul a acordat directorului Centrului European de Prevenire și Control al Bolilor descărcarea de gestiune pentru execuția bugetului centrului aferent exercițiului financiar 2006 (6) și, printre altele, a luat act de observația CCE din raportul său anual pe 2006 potrivit căreia aproape 45 % din angajamentele contractate în timpul exercițiului au fost reportate, iar în a doua jumătate a exercițiului 2006 s-au efectuat numeroase transferuri datorate în principal estimărilor inexacte cu privire la necesitățile de personal, fără informarea în timp util a consiliului de administrație al centrului,
            
         
               1.
            
            
               observă că bugetul centrului a fost majorat de la 17 100 000 EUR în 2006 la 28 900 000 EUR în 2007;
            
         
               2.
            
            
               consideră că centrul este o instituție importantă pentru consolidarea și dezvoltarea supravegherii bolilor la nivel european, pentru evaluarea și comunicarea amenințărilor actuale și emergente la adresa sănătății umane, reprezentate de bolile infecțioase;
            
         
               3.
            
            
               constată cu satisfacție că centrul a putut să dezvolte o serie considerabilă de produse și servicii în 2007 privind epidemiologia, supravegherea, prevenirea și controlul bolilor transmisibile, precum și să publice o varietate de rapoarte științifice;
            
         
               4.
            
            
               constată că, în 2006, rata reportărilor a fost de aproape 45 % și că nu s-au adus îmbunătățiri majore în 2007 când rata reportărilor a fost aproape de 43 %, ceea ce demonstrează dificultățile centrului la execuția bugetului;
            
         
               5.
            
            
               ia act, în plus, de observația CCE potrivit căreia la nivelul amendamentelor bugetare s-au constatat deficiențe cu ocazia monitorizării execuției bugetului;
            
         
               6.
            
            
               este preocupat de concluzia CCE conform căreia această situație contravine principiilor anualității și specificității;
            
         
               7.
            
            
               ia act de observația CCE că, deși programul de lucru al centrului pe 2007 a fost bazat pe activități, amendamentele bugetare nu au fost însoțite de o evaluare a impactului lor asupra programului de lucru și asupra realizării obiectivelor;
            
         
               8.
            
            
               este satisfăcut de răspunsul centrului, potrivit căruia acesta își actualizează programul de lucru în eventualitatea unor amendamente bugetare începând din 2008;
            
         
               9.
            
            
               ia act de criticile CCE privind fiabilitatea redusă a inventarului alcătuit în formatul unor foi de calcul;
            
         
               10.
            
            
               este satisfăcut că, între timp, centrul a implementat un nou sistem de inventariere a activelor, care va fi utilizat pentru închiderea conturilor pe 2008;
            
         
               11.
            
            
               este îngrijorat de observația CCE că centrul a plătit 500 000 EUR pentru lucrări de renovare a clădirilor închiriate pentru uz propriu și că, la fel ca în 2006, deciziile privind aceste lucrări au fost luate direct de centru și de proprietar fără a se specifica natura lucrărilor, termenele limită și condițiile de plată; constată că, potrivit CCE, această practică nu a respectat Regulamentul financiar și a contravenit principiului economiei;
            
         
               12.
            
            
               invită centrul să își alinieze de urgență practicile cu Regulamentul financiar și cu principiul economiei și să prezinte rapoarte cu privire la acțiunile întreprinse în urma observațiilor CCE din raportul acesteia privind gestiunea bugetară și financiară 2008;
            
         
               13.
            
            
               constată progresele înregistrate în aplicarea planului de recrutare al centrului, dar subliniază că trebuie să se intensifice eforturile pentru angajarea întregului personal;
            
         Măsurile luate ca urmare a procedurilor anterioare de descărcare de gestiune
   
               14.
            
            
               constată că, la fel ca în 2006, CCE a depistat deficiențe în cadrul execuției bugetului, în special un nivel ridicat de credite reportate;
            
         
               15.
            
            
               invită centrul să întreprindă acțiunile necesare în urma recomandărilor CCE, în special în ceea ce privește execuția bugetului și să prezinte rapoarte cu privire la acestea și la rezultatele obținute, în cadrul raportului anual viitor pentru 2008;
            
         
               16.
            
            
               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor europene (7).
            
         
      (1)  JO C 278, 31.10.2008, p. 48.
   
      (2)  JO C 311, 5.12.2008, p. 122.
   
      (3)  JO L 248, 16.9.2002, p. 1.
   
      (4)  JO L 142, 30.4.2004, p. 1.
   
      (5)  JO L 357, 31.12.2002, p. 72.
   
      (6)  JO L 88, 31.3.2009, p. 126.
   
      (7)  A se vedea pagina 206 din prezentul Jurnal Oficial.